Communauté française
Ny Communauté française dia fikambanan' i Frantsa sy ny departemanta sy tanim-pirenena any ampitan-dranomasina ary ny zanatany frantsay any Afrika. Natsangana tamin' ny taona 1958 tao amin' ny Lalàmpanorenan' ny Repoblika fahadimy frantsay ny Communauté française nisolo ny Union française naorina tamin' ny taona 1946, izay nampitambatra an' i Frantsa sy ireo firenena any ampitan-dranomasina. Ao amin' io Communauté française io, ny fanjakana sy ny firenena any ampitan-dranomasina dia lasa manana ny fiandrianany sy ny fizakan-tenany.

Ny Communauté française anefa nitazona ny fifehezana ny pôlitika ara-toekarena, ny raharaham-bahiny, ny fiarovana, ny vola, ny fampianarana ambony ary ny sehatra hafa mahakasika ny tompbontsoa iombonana.

Na dia nekena tamin' ny alalan' ny fitsapan-kevi-bahoaka aza ny fidirana ao amin' io Communauté française io (ankoatra an' i Guinea nanana an' i Sékou Touré ho filoham-pirenena), dia tsy nisy intsony ny antom-pisian' ny Communauté française rehefa nahazo fahaleovantena tamin' ny taompolo 1960 ny firenena afrikana zanatany frantsay taloha. Na izany aza, nisy ny fifanaraham-piaraha-miasa nitazona ny fifandraisana eo amin' i Frantsa sy ny mpiara-miombon' antoka vaovao aminy.

Jereo koa 

 Union française
 Repoblika Malagasy
 Fanjanahan-tany frantsay
 Madagasikara zanatany frantsay